Rikunarita-ORG/Wikinium huggingface dataset:
# Ophelia

| Ophelia |
| --- |
| Lukisan *Ophelia* karya John William Waterhouse (1894) |
| Pembuat | William Shakespeare |
| Permainan panggung | *Hamlet* |
| Keluarga | Polonius (eppa'na) Laertes (tarètana) |

**Ophelia** panèka tokoh fiksi è dâlem drama *Hamlet* karyana William Shakespeare. Ophelia panèka bhâbinè' ngodâ dâri Denmark, pottrana Polonius, alè'na Laertes, bân binèna Pangeran Hamlet. Salèrana panèka sala sèttong dâri duwâ' tokoh binè' è dâlem drama kasebbhut, abhârâng sareng Ratu Gertrude.

## Alur

È penampilan pertamana è sèttong drama panggung, Ophelia èkaton kalabân ale'na, Laertes, sè bhâkal mangkatta ka Perancis.

Laertes maènga'aghi jhâ' Hamlet, ahli waris tahta Denmark, ta' andi' kabebasan kaangghuy akabin sareng sapa bhâi sè èkalèburih. Ramana Ophelia, Polonius, maso' saellana Laertes ondhur. Salèrana jhughân ngalarang Ophelia kaangghuy nabâng Hamlet, polana Polonius kobâtèr tako' Hamlet ta' ikhlas dâlem parasaanna.

È penampilan Ophelia saterrosa, salèrana mator ka Polonius jhâ' Hamlet ampon maso' ka kamarra, akalambi anèh bân kalabân ekspresi "galak". Salèrana coma ngabâs ka Ophelia, nondhu' tello kalè ta' acaca. Ḍâri apa sè ècatoraghi Ophelia, Polonius abârri' kasimpulan jhâ' salèrana sala è bâkto ngalarang Ophelia nemmonè Hamlet, bân jhâ' Hamlet pareppa'ân kasennengan. Polonius langsung èntar ka Claudius, rato anyar Denmark, paman bân rama tirina Hamlet, bân ajellassaghi kabadâ'ânna. Polonius pas nyaranaghhi kaangghuy ngitek è budina permadani kaangghuy ngèdingaghi Hamlet acaca bân Ophelia, sè èyangghep Hamlet panèka parcakapan rahasia. Satèya yakin jhâ' Hamlet tarèsna ka Ophelia kalabân atèna sè samporna, salèrana nyangka Hamlet bhâkal ngako cintana ka Ophelia. Claudius setuju kaangghuy ngalakonè rèncana 'ngidingaghi' è budih arè.

Renacan panèka ngarah dâ adegan sè biasana èsebbhut "Adegan Biara," polana èghunaaghi istilah biara kaangghuy èsebbhut konven, namong jhughân istilah sè kasohor kaangghuy bordel è bâkto jârèya. Polonius nyoro Ophelia manjhâng è foyer benteng sambi abâ'na bân Claudius ngèbâ. Hamlet nyander ka Ophelia bân nyoro Ophelia entar ka bengkona pelacuran. Hamlet atanya è dimmah ramana Ophelia, bân Ophelia lecek bân ngoca' jhâ' ramana bâdâ è roma. Hamlet ngèdingaghi jhâ' aba'na èmata-matai, bân mangkat saellana ngoca' jhâ' rèng-orèng rowa ta' bhâkal akabin. Ophelia èdinah kadhibi'an kalabân ghâgghâr bân sossa atèna, yakin jhâ' Hamlet la èlang pèkkèranna. Saellana Hamlet dhuli mangkat, Ophelia anyanye, " *O, apa pekkeran sè molja sè èbuwang è dinna'.*"

## Sombher
# Friedrich II ḍâri Prusia

**Friedrich IIḍâri Prusia** otabâ **Frederick II** (24 Jânuwari 1712 – 17 Agustus 1786) ḍâri dinasti Hohe zollern marènta Karajhâ'ân Prusia antara 1740 sampè' 1786. Bâkto marènta, salèrana ella ngaolè kamennangan-kamennangan militer, reorganisasi ketentaraan Prusia, kontribusina ḍâlem seni bân Pencerahan Karajhâ'ân Prusia, bân kesuksesanna ḍâlem mabâli kabâḍâ'ânna bâkto Perrang Pèttong Taon. Atas prestasi-prestasina kasebhut, salèrana èkennal mènangka **Frederick yang Agung** (*Friedrich der Große*) bân èjhulughi Fritz Tua (*Der Alte Fritz)* moso rakyaddhâ Prusia.

## Riwayat awal

Friedrich aropa'aghi potra ḍâri pasangan Potra Mahkota Friedrich Wilhelm ḍâri Prusia bân Binèna, Sophia Dorothea of Hanover. Friedrich èlahèrraghi bâkto pokol 11.00 sampè' 12.00 tangghâl 24 Jânuwari 1712 è Istana Kottha Berlin. Salèrana èbaptis kalabân nyama *Friedrich* moso Benjamin Ursinus von Bär è tangghâl 31 Jânuwari. Kalahèranna èkasennengngè moso embana, Friedrich I, nga'-ènga' ka ḍâ-ḍuwâ' kompoyya sè lalakè' sabellunma adhingghâl omor bâkto ghi' kènè'. Saellana Friedrich I sèdhâ è taon 1713, Friedrich Wilhelm I dhâddhi "Rato è Prusia", saèngghâ Friedrich anḍi' sangang tarètan sè ghi' oḍi' sampè' dhibâsa. Salèrana anḍi' nem tarètan bâbinè'. Kaka'na sè sarèyang iyâ arèya Wilhelmine, sè jhughâ dhâddhi tarètan sè palèng semma' moso jârèya. Friedrich jhughân anḍi' tello'an alè' lalakè', ènga' August Wilhelm bân Heinrich.Friedrich Wilhelm I terro sopajâ na'-kana'na ta' èdidik mènangka ana'na kalowarga karajhâ'ân, tapè mènangka rakyat jelata. Na'-kana'na èbimbing moso bâbinè' Prancis, Madame de Montbail, sè jhughân perna adidik Friedrich Wilhelm.

Friedrich Wilhelm I, sè èkennal kalabân jhulughân "Sang Rato Prajurit", ella majhâghâ angkatan darat sè rajâ bân kowat. Anglatan darat rèya anḍi' resimen sè kasohor, iyâ arèya "Raksasa Potsdam". Friedrich Wilhelm I jhughân ngelola kekayaan naghârâna kalabân talèktè bân ngalakonè sentralisasi pamarènta'an. Salèrana jhughân ghâmpang pegghel bân mimpin Brandenburg-Prusia kalabân sakabbhina kakobâsa'an. Nangèng, Èbhuna Friedrich, Sophia (sè aropa'aghi potrè ḍâri Georg Ludwigh Brunswick-Lüneburg yang menjadi sè dhâddhi Rato Iggris è taon 1714) anḍi' bâbâtek sè sopan, bân akantha orèng sè bânnya' ajhâr. Bhidhâ politik bân kepribadian è antara èbhu bân ramana Friedrich madhâddhi ketegangan, sè paghi' ngobâ ḍâ' ka carana Friedrich apimpin, sèpaddhâ ḍâ' ka seni bhudhâjâ, bân hubunganna kalabân ramana.

## Referensi

## Pranala Lowar
# Latvia

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

**Latvia**| **Bendirâ Latvia** | **Lambhâng Latvia** |
| --- | --- |
|  |  |

| Laghu kabhângsahan |
| --- |
| *Dievs, svētī Latviju!* |
|  |
| Peta lokasi Latvia |
|  |

 |
|  |
| Ibukotta: | Riga |
| Kamardikaan: | 18 November 1918 |
| Presiden: | Edgars Rinkēvičs (2024) |
| Perdana Menteri: | Evika Siliņa (2024) |
| Loas bilajâh: |  64,589 km²  |
| Penduduk: |  1,934,379 (2018)  |
| Bhâsa resmi: | Bhâsa Latvia |
| Nyama oang | Euro |
| Kode telepon: | +371 |
| Kode Internet: | .lv |

**Latvia** otabâ **Republik Latvia** (bhâsa Latvia: *Latvijas Republika, Latvija*) panèka sala sèttong naghârâ è Èropa Ḍâjâ. Ibukotana iyâ arèya kotta Riga. Naghârâ arèya aengghânan bi' laot Baltik è bârâ' (498 km); Belarus è lao tèmor (161 km); Rusia è tèmor (332 km); Estonia è ḍâjâ (333 km); bân Lithuania è lao (544 km). Luas wilayahna 64,589 km², adhâddhiaghi naghârâ ka-122 sè palèng jhembâr è dhunnya. Penduduk naghârâ Latvia bâḍâ 1,934,379 (2018) orèng bân kapadatan pendudukna 30,9 orèng per km².

## Galeri

* Riga
* Daugavpils
* Kolka
* Venta
* Saulkrasti

## Referensi
# Jhâbâ

Polo Jhâbâ
**Jhâbâ** (Madhurâ**:ꦗꦧ*) iyâ arèya sala sèttong polo è Inḍonesia sè ghunghung orèngnga korang lebbi 136 juta. Polo arèya tamaso' ka 13 polo sè palèng lowas nomer 13 è dhunnya. Ra-kèra 60% orèng Inḍonesia oḍi' è Polo Jhâbâ. Kotth otamana Inḍonesia, iyâ arèya Jakarta sè bâḍâ è Jhâbâ bâgiyân bârâ'. Polo arèya è jhâman konana aropa'aghi poser ḍâri pan-brâmpan Karajaan Hindu-Bhuddhâ, Kasultanan Islam, Pamarènta'an Kolonial Hindia-Bâlândhâ bân poser pergerakan kamardhika'an Indonesia.